PMIndiaData/PMIndiaSum huggingface dataset:
ہندوستان تبدیل ہورہا ہے کیوں کہ ہندوستانیوں نے تبدیلی کا فیصلہ کیا ہے: وزیراعظم

نئیدہلی۔31؍جنوری۔وزیراعظم جناب نریندر مودی نے سورت کے ٹاؤن ہال میں منعقد ہونے والے نیو انڈیا یوتھ کنکلیو کے پروگرام میں جواں سال پیشہ ور حضرات سے گفتگو کی۔ اس سے پہلے نیوانڈیا یوتھ کنکلیو میں وزیراعظم موصوف کا انتہائی گرمجوشی کے ساتھ استقبال کیا گیا۔ نیوانڈیا یوتھ کنکلیو (نیا جواں سال ہندوستان اجتماع ) سے خطاب کے دوران وزیراعظم جناب نریندر مودی نے کہا کہ آج ملک تیزی سے تبدیل ہورہا ہے اور وہ صرف اس لئے ہورہا ہے کیونکہ عوام الناس نے بہتر ہندوستان کے لئے تبدیلی کا فیصلہ کیا ہے۔ وزیر اعظم موصوف نے کہا کہ اس سے پہلے لوگوں کا خیال یہ تھا کہ کچھ نہیں ہوگا یا کچھ تبدیل نہیں ہوگا تاہم اب ذہن تبدیل ہوچکے ہیں یہ تبدیلی بین طور سے دیکھی جاسکتی ہے۔ انہوں نے کہا کہ ایک وقت وہ تھا جب لوگوں کی سوچ یہ تھی کہ کچھ بھی نہیں ہوسکتا۔ لیکن جب ہم برسراقتدار آئے تو ہم نے سب سے پہلے اس سوچ کو بدلا ، اب ہر چیز تبدیل ہوسکتی ہے، ہندوستان تبدیل ہورہا ہے کیوں کہ لوگوں نے تبدیلی کا فیصلہ کرلیا ہے۔ جناب نریندر مودی نے ہندوستان کی طاقت اور استحکام پر گفتگو کرتے ہوئے کہا کہ دہشت گردوں نے ممبئی پر حملہ کیا لیکن اس کے بعد کیا ہوا؟ ہماری سرکار کے اقتدار کے دوران اڑی پر حملہ ہوا لیکن اس کے بعد کیا ہوا، یہی تبدیلی ہے۔ جو آگ ہمارے جوانوں کے دلوں میں تھی وہی وزیراعظم کے دل میں بھی تھی، جس کا نتیجہ سرجیکل اسٹرائیک کی صورت میں ظاہر ہوا۔ اڑی پر حملے نے ہمیں سونے نہیں دیا لیکن اس کے بعد کیا ہوا یہ سبھی جانتے ہیں، یہ تبدیلی ہے۔ وزیراعظم نے کہا کہ کالے دھن کے خلاف سرکار کی مہم ایک مضبوط اور فیصلہ کن قدم تھا ، نوٹ بندی کے بعد تین لاکھ کمپنیاں بند کردی گئیں۔ کسی نے بھی نہیں سوچا تھا کہ کالے دھن پر شکنجہ کسا جاسکے گا۔ ہندوستان کے لوگوں کا جذبہ تبدیل ہوچکا ہے اور مجھے یقین واثق ہے کہ یہی جذبے کی تبدیلی ہندوستان کو بھی تبدیل کرے گی۔ اس سے پہلے لوگوں کی سوچ یہ تھی کہ سب کچھ عوام کریں گے لیکن ہم نے اس سوچ کو تبدیل کردیا ہے کیوں کہ ملک ہم سب سے عظیم ہے۔ وزیراعظم نے اس موقع پر ہلکے پھلکے انداز میں یہ کہا کہ یہ ایک روز میں چوتھا عوامی اجتماع ہے جس میں، میں شرکت کررہا ہوں لیکن میں تھکا بالکل نہیں ہوں۔ انہوں نے حاضرین سے پوچھا آپ تو تھکے نہیں ہیں، لوگوں نے بآواز بلند جواب دیا ’’نہیں‘‘۔ اس سے پہلے گجرات کے ایک روزہ دورے کے موقع پر وزیراعظم نے سورت ہوائی اڈے کی ٹرمنل بلڈنگ کی توسیعی عمارت کا سنگ بنیاد رکھا اور مختلف ترقیاتی پروجیکٹس کا افتتاح کیا۔ اس کے ساتھ ہی وزیراعظم نے سورت کا رسیلا بین، سیونتی لال وینس ہاسپٹل ملک وقوم کے نام وقف کیا، اس کے ساتھ ہی وزیراعظم نے ڈانڈی میں نیشنل سالٹ ستیہ گرہ میموریل بھی ملک وقوم کے نام وقف کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔
بھارت – ڈنمارک کے مابین خوراک سلامتی اور تعاون سے متعلق مفاہمتی عرضداشت کو کابینہ کی منظوری

نئیدہلی۔24؍مئی۔وزیراعظم جناب نریندر مودی کی قیادت میں مرکزی کابینہ نے بھارت اور ڈنمارک کے مابین خوراک سلامتی اور تعاون کے معاہدے سے متعلق مفاہمتی عرضداشت کو اپنی استقدامی منظوری دے دی ہے۔ بھارت اور ڈنمارک کے مابین اس معاہدے کے مسودے پر 16 اپریل 2018 کو دستخط کیے گئے تھے۔ اس مفاہمتی عرضداشت کی رو سے خوراک سلامتی کے شعبے میں دونوں ممالک کو اپنی صلاحیت سازی کو مستحکم بنانے اور خوراک سلامتی سے متعلق تمام موضوعات کو تیزی سے نمٹانے اور دوطرفہ تعاون کو مضبوط کرنے، باہمی افہام وتفہیم کو فروغ دینے اور باہمی اعتماد میں اضافہ کرنے میں مدد ملے گی۔ اس مفاہمتی عرضداشت کے نتیجے میں عمدہ ترین پیشوں تک رسائی اور خوراک تجارت میں اہم اشیاء کو خوراک سلامتی معیارات کے مطابق بنانے میں بھی مدد ملے گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم میسورو کے سرونا بیلاگولا میں ریلوے پروجیکٹ کا افتتاح کریں گے

نئی دہلی، 19فروری؍وزیر اعظم جناب نریندر مودی کرناٹک میں میسورو اور کے ایس آر بنگلورو کے درمیان ریلوے لائن کی برق کاری کا کام قوم کے نام وقف کریں گے۔ میسورو ریلوے اسٹیشن پر منعقدہ ایک تقریب کے دوران وہ میسورو اور ادے پور کے درمیان چلنے والی پیلس کوئن ہم سفر ایکسپریس کو جھنڈی دکھاکر روانہ بھی کریں گے۔ قبل ازیں وزیر اعظم باہو بلی مہاسمتھکا بھیشیکا مہوتسو 2018 کے لئے سرونا بیلاگولا کا دورہ بھی کریں گے۔ یہاں وہ ہندوستان کے محکمہ آثار قدیمہ (اے ایس آئی) کے ذریعے ودیاگری ہل پر بنائی گئی نئی سیڑھیوں کا افتتاح بھی کریں گے۔وہ باہو بلی جنرل استپال کا افتتاح بھی کریں گے۔ سرونا بیلا گولا میں جلسے سے خطاب کرتے ہوئے وزیر اعظم نے کہا کہ ہماری سرزمین کے سادھو سنتوں نے ہمیشہ ہی خدمت خلق کی ہے اور نئی باتیں پیش کی ہیں۔ ہمارے سماج کی طاقت اس بات میں ہے کہ ہم نے وقت کے ساتھ خود کو تبدیل کیا ہے اور نئے پس منظر اپنا یا ہے۔ وزیر اعظم نے مزید کہا کہ ہماری ذمہ داری ہے کہ ہم غریبوں کو اچھے معیار کی اور قابل استطاعت اور حفظان صحت کی سہولت بہم پہنچائیں ۔ م ن۔ش س۔ن ع
بی ایس ایف کے عملے کو  اس کے یوم تاسیس کے موقع پر وزیراعظم کی مبارکباد

نئی دہلی ،یکم دسمبر: وزیراعظم جناب نریندرمودی نے سرحدی سلامتی دستے (بی ایس ایف ) کے عملے اوران کے کنبوں کو بی ایس ایف کے یوم تاسیس پرمبارکباد پیش کی ہے ۔ وزیراعظم نے اپنے پیغام میں کہا ہے کہ‘‘ @بی ایس ایف انڈیا کے عملے اور ان کے کنبوں کو بی ایس ایف کے یوم تاسیس پرمبارکباد ’’۔ بی ایس ایف ہمارے ملک کی خدمت میں جرأت وہمت سے جوامورانجام دیتی ہے وہ بے مثال ہیں ۔ وہ ہمیں ہرطرح کے سنگین صورتحال سے تحفظ فراہم کرتے ہیں خواہ سرحدوں پرہویا قدرتی تباہ کاری اورحادثات کی شکل میں ۔ ہمیں بی ایس ایف پرفخرہے ۔ )م ن ۔ ع آ 01.12.2017)
کابینہ نےدہشت گردی اور منظم جرائم  سے نمٹنے میں تعاون کیلئے بھارت-روس معاہدے  پر دستخط کو منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے ہر قسم کی دہشت گردی اور منظم جرائم سے نمٹنے کے شعبے میں بھارت اور روس کے درمیان تعاون کے ایک سمجھوتے پر دستخط کرنے کو منظوری دے دی ہے۔ اس معاہدے پر 27-29 نومبر 2017 کو وزیر داخلہ کی قیادت میں ایک بھارتی وفد کے ہونے والے روس کے دورے کے دوران دستخط کئے جانے کی تجویز ہے۔ ۔۔۔۔۔۔۔۔۔۔۔ (م ن-و ا- ق ر) (22-11-2017)
کابینہ نے   نیشنل ٹرسٹ   کے چیئرپرسن اور ارکان کے لئے     ایک طے شدہ   میعاد کی منظوری  دی

نئی دہلی، 10جنوری 2018/ وزیراعظم جناب نریندر مودی کی زیر صدارت مرکزی کابینہ نے نیشنل ٹرسٹ کے چیئر پرسن اور بورڈ کے ارکان کی مدت تین سال کے لئے متعین کرنے کے لئے بھول جانے کی بیماری ، رعشہ ، ذہنی پسماندگی اور کثیرالنوع معذوری ایکٹ ،1999 سے متعلق نیشنل ٹرسٹ کے سیکشن 4 (1) اور سیکشن 5(1) میں ترمیم کی تجویز کو منظوری دے دی ہے۔ نیشنل ٹرسٹ ایکٹ ۔1999 کے سیکشن 4(1) کے تحت نیشنل ٹرسٹ چیئرپرسن یا بورڈ کا رکن تین سال کی اپنی طے شدہ مدت سے آگے بھی دفتر میں مسلسل برقرا ر رہے گا جب تک کہ اس کے جانشین کے تقرری نہیں ہوجاتی ہے۔ چیئرپرسن کے استعفی کی صورت میں سیکشن 5(1) کے تحت وہ آفس میں برقرار رہتا ہے جب تک کہ حکومت کے ذریعہ اس کے جانشین کی تقرری نہ کردی جائے۔ اپنی موجودہ شکل میں ایکٹ کے درج بالا الترامات کے نتیجے میں چیئرمین ایک غیر معینہ مدت کے لئے اپنے عہدہ پر برقرار رہتا ہے کیونکہ کوئی بھی مناسب جانشین تقرری کے لئے مستحق نہیں پایا گیا۔ ایکٹ کے ان التزامات میں مجوزہ ترامیم کا مقصد اس طرح کی صورت حال سے بچنا ہے اور اس سے کسی بھی موجودہ عہدیدار کے ذریعہ کسی عہدہ پر ایک طویل مدت تک برقرار رہنے کا امکان ختم ہوجائے گا۔ ۔۔۔۔۔۔۔۔۔۔۔ م ن۔ ن ا۔ ج۔
امرتسر میں ٹرین حادثے میں ہونے والی اموات پر وزیر اعظم کا اظہار تعزیت

نئی دہلی،20/ اکتوبر وزیر اعظم جناب نریندر مودی نے امرتسر میں ٹرین حادثے کی وجہ سے ہونے والے جانی نقصان پر اظہار تعزیت کیا ہے۔ وزیر اعظم نے ٹوئٹ کیا کہ ‘‘امرتسر میں ٹرین حادثے سے مجھے صدمہ پہنچا ہے۔ یہ نہایت افسوسناک سانحہ ہے۔ جن خاندانوں نے اس سانحے میں اپنے اعزہ کو گنوایا ہے ، میں دل کی گہرائیوں سے ان کے غم میں شریک ہوں اور زخمیوں کے جلد صحتیاب ہونے کی پرارتھنا کرتا ہوں۔ میں نے افسروں سے کہا ہے کہ وہ جیسی بھی ضرورت ہو فوری امداد فراہم کرائیں۔’’ ۔ ۔ ۔ ۔ ۔ ۔ ۔ ۔ ۔ ۔
وزیراعظم 23 اگست کو گجرات جائیں گے

نئیدہلی۔23؍اگست۔وزیراعظم جناب نریندر مودی 23 اگست2018 کو گجرات کا دورہ کریں گے۔ اپنے سفر گجرات کے دوران جناب نریندر مودی ضلع ولساڑ کے ججوا میں ایک زبردست عوامی جلسے کو خطاب کریں گے۔ اس موقع پر وزیراعظم مرکزی سرکار کی زبردست اسکیم پردھان منتری آواس یوجنا (گرامین) کے فائدہ یافتگان کے ،اپنے گھروں میں داخل ہونے (گرہ پرویش) کی تقریب دیکھیں گے۔ اس اسکیم کا نعرہ ہے ’’سب کے لیے گھر (ہاؤسنگ فار آل)‘‘۔ واضح ہو کہ گجرات میں ایک لاکھ سے زائد مکانات کی تعمیر مکمل کی جاچکی ہے۔ ان مکانات کے استفادہ کنندگان میں 26 اضلاع کے استفادہ کنندگان شامل ہیں، یہ تمام افراد اس موقع پر اجتماعی گرہ پرویش کی تقریب میں شرکت کریں گے۔ ولساڑ میں جنوبی گجرات کے ضلع ولساڑ، نوساری ، تاپی، سورت اور ڈینگز کے استفادہ کنندگان جمع ہوں گے ۔ باقیماندہ استفادہ کنندگا ن کے گرہ پرویش کی تقریبات بلاک کی سطح پر منعقد کی جائیں گی۔ امید ہے کہ ان تقریبات میں دو لاکھ سے زیادہ استفادہ کنندگان شرکت کریں گے۔ وزیراعظم اسی موقع پر دین دیال اپادھیائے گرامین کوشل وکاس یوجنا ، مکھیہ منتری گرام اودے یوجنا اور نیشنل رورل لیولی ہُڈ مشن سمیت مختلف ترقیاتی سرکاری اسکیموں کے تحت منتخب افراد کو سرٹیفکیٹ اور نامہ ملازمت پیش کریں گے۔ علاوہ ازیں وزیراعظم اس موقع پر بینکوں کی خواتین نمائندگان کو منی اے ٹی ایم اور ملازمت نامے پیش کریں گے۔ وزیراعظم جونا گڑھ میں مختلف ترقیاتی پروجیکٹس کا افتتاح کریں گے۔ ان پروجیکٹس میں، جونا گڑھ میں ایک سول اسپتال، جونا گڑھ میونسپل کارپوریشن کے 13 پروجیکٹس اور کھوکھاردا میں ایک ملک پروسیسنگ پلانٹ کا افتتاح کریں گے۔ وزیراعظم اپنے اسی سفر گجرات کے دوران گاندھی نگر میں گجرات فارنسک سائنسز یونیورسٹی کے جلسہ تقسیم اسناد سے خطاب کریں گے اور گاندھی نگر کے سومناتھ ٹرسٹ کی ایک میٹنگ میں شرکت کے بعد دہلی واپس آجائیں گے۔
وزیر اعظم 25 مئی کو مغربی بنگال اور جھارکھنڈ کا دورہ کریں گے

نئی دہلی،24مئی 2018؍وزیر اعظم جناب نریندر مودی 25 مئی کو مغربی بنگال اور جھارکھنڈ کا دورہ کریں گے۔ وہ شانتی نکیتن میں وشو بھارتی یونیورسٹی میں تقسیم اسناد کے جلسے میں شرکت کریں گے۔ وہ شانتی نکیتن میں بنگلہ دیش بھون کا افتتاح بھی کریں گے، جو بھارت اور بنگلہ دیش کے درمیان ثقافتی تعلقات کی علامت ہے۔بنگلہ دیش کی وزیر اعظم محترمہ شیخ حسینہ ان دونوں تقریبات میں موجود ہوں گی۔ جھارکھنڈ میں وزیر اعظم سندری میں ایک تقریب میں حکومت ہند اور جھارکھنڈ سرکار کے مختلف پروجیکٹوں کے لئے سنگ بنیاد رکھیں گے۔ ان میں ہندوستان ارورک او ررسائن لمٹیڈ کے سندری فرٹیلائزر پروجیکٹ کا احیاء، گیل کے ذریعے رانچی سٹی گیس ڈسٹری بیوشن پروجیکٹ، دیو گھر میں آل انڈیا انسٹی ٹیوٹ آف میڈیکل سائنسز(ایمس) دیوگھر ہوائی اڈے کا فروغ اور پتراتو سپر تھرمل پاور پروجیکٹ(3x800MW) شامل ہیں۔ ان کے سامنے جن اوشدھی کیندروں کے لئے مفاہمت ناموں کے تبادلے بھی کئے جائیں گے۔ وزیر اعظم اجتماع سے بھی خطاب کریں گے۔ بعد میں وزیر اعظم جھارکھنڈ کے رانچی میں معیاری اضلاع کے ضلع کلکٹروں کے ساتھ بات چیت کریں گے۔
کھیلوانڈیایوتھ گیمس کے مندوبین کو وزیراعظم کی نیک خواہشات

نئی دہلی ،10جنوری :وزیراعظم ، جناب نریندرمودی نے پونہ میں شروع ہونے والے کھیلوانڈیا یوتھ گیمس کے تمام مندوبین کو اپنی جانب سے نیک خواہشات پیش کی ہیں ۔ وزیراعظم نے اپنے پیغام میں کہاہے کہ پونہ میں شروع ہونے والے کھیلوانڈیایوتھ گیمس کے مندوبین تمام نوجوان دوستوں کو میں اپنی نیک تمنائیں پیش کرتاہوں ۔ خداکرے کہ یہ ٹورنامنٹ بہترین کھیل کود صلاحیتوں کی جھلک پیش کرنے میں کامیاب ہو اورنوجوانوں کو اپنے کھیل کود کے خوابوں کو شرمندہ ٔ تعبیرکرنے کا ایک پلیٹ فارم فراہم کرے ۔ زیادہ کھیل کود ،بہترصحت اور ایک چاق وچوبند ملک 5منٹ اور ایک عظیم کوشش جو بھارت بھرمیں چاق وچوبند رہنے کی سطحوں میں مزید اضافہ کریگا ۔ وزیراعظم نے کہاہے کہ معروف کھلاڑیوں کو کھیل کے میدان میں اپنا زیادہ سے زیادہ وقت صرف کرنے کے سلسلے میں اپنا تجربہ بیان کرتے ہوئے سننا کافی دلکش ہے ۔ ۔۔۔۔۔۔۔۔۔۔۔۔۔۔۔۔
وزیراعظم  آج ڈاکٹرامبیڈکرانٹرنیشنل سینٹرکا افتتاح کریں گے

نئی دہلی ،7دسمبر: وزیراعظم جناب نریندرمودی آج 15جن پتھ ، دہلی، میں ڈاکٹرامبیڈکرانٹرنیشنل سینٹرکا افتتاح کریں گے ۔ وزیراعظم ڈاکٹرامبیڈکر مرکز برائے سماجی ۔ اقتصادی تبدیلی ( ڈی اے آئی سی ایس ای ٹی ) کا بھی آغاز کریں گے ۔ آج صبح 11بجے ،میں 15جن پتھ ،دہلی میں ڈاکٹرامبیڈکرانٹرنیشنل سینٹرکاافتتاح کروں گا۔ یہ موقع اس سے بھی زیادہ خصوصی اہمیت کا حامل ہے کیونکہ مجھے اس مرکز کاسنگ بنیاد رکھنے کا بھی موقع حاصل ہوگا۔ ہماری قومی راجدھانی کے قلب میں واقع ، ڈاکٹرامبیڈکرکو یہ ایک معقول خراج عقیدت ہے ۔ وزیراعظم نے کہاہے کہ ڈاکٹرامبیڈکرانٹرنیشنل سینٹربدھسٹ فکر کا منبع اور موجودہ عہد کے فن تعمیر کا نمونہ ہے ۔ اس کے تحت مذاکرہ اورکانفرنس ہال شامل ہیں ۔ اس میں تین آڈیٹوریم ایک وسیع کتب خانہ بھی دستیاب ہے ،جس میں مالامال ڈیجیٹل ذخائرہیں ۔ آج ڈاکٹرامبیڈکربین الاقوامی مرکز برائے سماجی ۔ اقتصادی تبدیلی ( ڈی اے آئی سی ایس ای ٹی )کاآغاز بھی ہوگا۔ یہ ادارہ اہم موضوعات پر مزید گفت وشنید کا راستہ ہموار کرے گااور اسے بڑھائے گا اورساتھ ہی ساتھ نوجوانوں میں تحقیق ، حقیقی غوروفکرکوفروغ دے گا۔
ای- مارکیٹ پلیس کی تشکیل کو کابینہ کی منظوری

نئی دہلی،12۔اپریل ،وزیراعظم جناب نریندرمودی کی قیادت میں منعقدہ مرکزی کابینہ کی میٹنگ میں خصوصی مقصد کی حامل گورنمنٹ ای مارکیٹ پلیس (جی ای ایم ایس پی وی)کی تشکیل کو منظوری دی گئی ہے۔ یہ قدم اس لئے اٹھایا گیا ہے کہ ایک قومی سرکاری حصولیابی پورٹل کمپنیز ایکٹ 2013 کے تحت درج رجسٹرکمپنیوں سے متعلق دفعہ 8 کے تحت تشکیل دیا جا سکے، جومرکزی اور ریاستی حکومتوں کےاداروں کو درکارسازوسامان اور خدمات کی فراہمی کر سکے۔ کابینہ نے اس بات کو بھی منظوری دی ہے کہ ڈی جی ایس اور ڈی کو تحیل کر دیا جانا چاہئےاور اس کا تمام کام کاج 31اکتوبر2017تک ختم کردیاجانا چاہئے۔ اگر ڈی جی ایس اینڈ ڈی کو 31اکتوبر2017تک تحیل کرنا ممکن نہ ہو، محکمہ اس کےکلوزرکی تاریخ کو معقول جواز کےساتھ 31مارچ 2018تک بڑھا سکتا ہے۔ م ن ۔ ۔ ک ا
خواتین کے 53 کلو گرام ویٹ لفٹنگ مقابلے میں طلائی تمغہ جیتنے کے لئے سنجیتا چھانو کو  وزیر اعظم کی مبارکباد

نئی دلّی ، 06 اپریل ؍ وزیر اعظم جناب نریندر مودی نے ویٹ لفٹر کے سنجیتا چھانو کو دولت مشترکہ کھیلوں میں طلائی تمغہ حاصل کرنے کے لئے مبارکباد پیش کی ہے ۔ اپنے پیغام میں وزیر اعظم نے کہا ہے کہ خواتین کی 53 کلو گرام کے ویٹ لفٹنگ مقابلے میں بھارت کے لئے دوسرا طلائی تمغہ حاصل کرنے کے لئے کے سنجیتا چھانو کو مبارکباد ۔ ملک کو اس غیر معمولی کار کردگی سے بڑی مسرت ہوئی ہے ۔ ویٹ لفٹر کُھو مُک چم سنجیتا چھانو نے 2018 ء کے دولت مشترکہ کھیلوں میں ، جو ساحلی شہر آسٹریلیا میں آج بھارت کو دوسرا طلائی تمغہ دلایا ہے ۔
پی ایم انڈیاکثیر لسانی ویب سائٹ اب 13زبانوں میں

نئی دہلی ،یکم جنوری : وزیراعظم جناب نریندرمودی کے سرکاری ویب سائٹ www.pmindia.gov.in کے آسامی ومنی پور ی تراجم آج یہاں پیش کردیئے گئے ۔ اب اس ویب سائٹ تک، آسامی ومنی پوری زبانوں میں بھی،ان دونوں ریاستوں کے باشندگان کی گذارش کے مطابق رسائی حاصل کی جاسکتی ہے ۔ آج اس آغاز کے ساتھ ، دی پی ایم انڈیا ویب سائٹ اب انگریزی وہندی کے علاوہ گیارہ زبانوں یعنی آسامی ، بنگالی ، گجراتی ، کنّڑ، ملیالم ، منی پوری ، مراٹھی ، اڑیہ ، پنجابی ، تمل اور تیلگومیں بھی دستیاب ہے۔ مذکورہ گیارہ لسانی ویب سائٹ تک اب درج ذیل لنکس کے ذریعہ رسائی حاصل کی جاسکتی ہے ۔ : https://www.pmindia.gov.in/asm آسامی / : https://www.pmindia.gov.in/bn بنگالی / https://www.pmindia.gov.in/gu گجراتی / : https://www.pmindia.gov.in/kn کنّڑ / : https://www.pmindia.gov.in/mr مراٹھی / : https://www.pmindia.gov.in/ml ملیالم : https://www.pmindia.gov.in/mni منی پور/ : https://www.pmindia.gov.in/ory اڑیہ : https://www.pmindia.gov.in/pa پنجابی / : https://www.pmindia.gov.in/taتمل / : https://www.pmindia.gov.in/te تیلگو یہ قدم وزیراعظم جناب نریندرمودی کی ان جاری کوششوں کاایک حصہ ہے جس کے تحت عوام تک رسائی حاصل کرنے اور ان کی اپنی زبانوں میں ان سے رابطہ قائم کرنامقصود ہے ۔ توقع ہے کہ اس قدم سے، ملک کے تمام حصوں کے عوام اوروزیراعظم کے مابین ان متعدد موضوعات کے ضمن میں رابطے میں اضافہ ہوگا، جن کا تعلق ان کی فلاح وبہبود وترقیات سے ہے ۔
وزیراعظم نریندر مودی نےدوارکا میں انڈین انٹرنیشنل کنونشن اور ایکسپو سینٹر کے لئے سنگ بنیاد رکھا

نئی دہلی،20 ستمبر2018؍وزیر اعظم جناب نریندر مودی نے آج نئی دہلی کے دوارکا میں انڈین انٹرنیشنل کنونشن اور ایکسپوسینٹر کا سنگ بنیاد رکھا۔ اس موقع پر اظہار خیال کرتے ہوئے وزیر اعظم نے کہا کہ یہ سینٹر بھارت کی معاشی ترقی ، مالا مال ثقافتی وراثت کی جھلک پیش کرےگا اور ہماری ماحولیات کے تحفظ کے تئیں بیداری کی بھی جھلک پیش کرے گا۔ جناب مودی نے یہ بھی کہا کہ حکومت کے ویژن (سوچ) کا یہ ایک حصہ ہے جو عالمی نوعیت کے بنیادی ڈھانچے اور کاروبار کرنے کو آسان بنانے کی اہمیت پیش کرتا ہے۔ وزیر اعظم نے یاد دلایا کہ کس طرح مرکزی حکومت نے ملک کی ترقی کے لئے بہت سے پروجیکٹ شروع کئے ہیں۔ اس تناظر میں انہوں نے سب سے لمبی سرنگ ، سب سے لمبی گیس پائپ لائن، سب سے بڑی موبائل مینوفیکچرنگ یونٹ اور ہر گھر کے لئے بجلی کا ذکر کیا۔ انہوں نے کہا کہ یہ نئے بھارت کی رفتار، اسکیل اور ہنرمندی کی مثالیں ہیں۔ وزیر اعظم نریندر مودی نے یہ بھی کہا کہ دنیا بھر میں بہت سے ملکوں نے کانفرنسوں کا انعقاد کرنے کے لئے مناسب صلاحیتوں کو فروغ دیا ہے۔ انہوں نے کہا کہ ہندوستان میں تو چند لمحوں کے لئے بھی اس کا تصور مشکل تھا تاہم اب صورتحال بدل رہی ہے۔ وزیر اعظم نے کہا کہ ایک ملک مضبوط تنظیمی اور ادارہ جاتی صلاحیتوں کی بدولت ترقی کرتا ہے، جو سالوں کی کوشش کا نتیجہ ہے۔ انہوں نے کہا کہ اس کے لئے یہ ضروری ہے کہ صحیح وقت پر فیصلے لئے جائیں اور انہیں بلاتاخیر نافذ کیا جائے۔ اس تناظر میں وزیر اعظم نے پبلک سیکٹر کے بینکوں کے انضمام پر حالیہ فیصلے کا بھی ذکر کیا۔ انہوں نے کہا کہ یہ تقریباً دہائیوں سے سوچ تھی، لیکن اس پر عمل نہیں کیا جاسکا، البتہ انہوں نے زو ردیتے ہوئے کہا کہ یہ حکومت قومی مفاد میں سخت فیصلے لینے سے بھی پیچھے نہیں ہٹے گی۔ انہوں نے یہ بھی کہا کہ قومی مفاد کو اولین ترجیح دینے کی وجہ سے گزشتہ چار سال میں ملک میں ہمہ جہت ترقی ہوئی ہے۔ انہوں نے یہ بھی کہا کہ سخت فیصلے لینے کا یہ عمل عوام کے بہترین مفاد میں ہے اور یہ عمل جاری رہے گا۔ وزیر اعظم نے کہا کہ مختلف چیلنجوں کے باوجود معیشت مضبوطی کے ساتھ اپنے پیروں پر کھڑی ہے۔ کاروبار کرنے کو آسان بنانے کا ذکر کرتے ہوئے انہوں نے کہا کہ حکومت اب ضلع سطح پر بھی اس کوشش کے لئے کام کررہی ہے۔ م ن۔ح ا۔ن ع
پریکشا پر چرچہ: وزیراعظم کی طلبا کے ساتھ گفتگو

نئی دہلی، 16 فروری 2018/ وزیراعظم جناب نریندر مودی نے آج ٹاؤن ہال میں امتحانات سے متعلق موضوعات پر طلبا کے ساتھ ایک اجلاس کیا۔ انہوں نے نئی دہلی کے تال کٹورہ اسٹیڈیم میں طلبا کے سوالوں کے جواب دیئے۔ طلبا نے وزیراعظم سے ‘‘نریندر مودی موبائیل ایپ’’ اور ‘‘مائی جی او وی’’ اورمختلف نیوز چینلوں کے ذریعہ سوالات پوچھے۔ بات چیت کی ابتدا کرتے ہوئے وزیراعظم نے کہا کہ وہ ٹاؤن ہال کے اجلاس میں طلبا ، ان کے والدین اور کنبہ کے دوست کے طور پر یہاں آئے ہیں۔ انہوں نے کہا کہ وہ مختلف پلیٹ فارموں کے ذریعہ ملک بھر کے تقریباً دس کروڑ لوگوں کے ساتھ گفتگو کررہے ہیں۔ انہوں نے خود اپنے اساتذہ کو تعظیم پیش کی جنہوں نے ان کو اقدار سے نوازا اور انہیں آ ج تک اپنے اندر ایک طالب علم کو برقرا ر رکھنے کے قابل بنایا ۔ انہوں نے سبھی پر زور دیا کہ وہ اپنے اندر کے طالب علم کو ہمیشہ زندہ رکھیں۔ تقریباً دو گھنٹے تک چلنے والے اس اجلاس میں وزیراعظم نے مایوسی، تشویش ، توجہ میں کمی ، ساتھیوں کا دباؤ، والدین کی توقعات اور ٹیچروں کے رول سمیت بہت سے موضوعات پر سوالوں کے جواب دیئے۔ ان کے جواب ذہانت ، مزاح سے بھرپور تھے جن میں انہوں نے بہت سی مثالیں پیش کیں۔ انہوں نے امتحانات کے دباؤ اور تشویش سے نمٹنے کے لئے سوامی وویکا نند کی خوداعتمادی کی اہمیت کی تعلیم کا حوالہ دیا۔ انہوں نے کناڈا کے ایک کھلاڑی مارک میک مورس کی مثال پیش کی ، جنہوں نے صرف گیارہ مہینے پہلے زندگی کے لئے خطرہ بننے والی چوٹ لگنے کے باوجود سرمائی اولمپک کھیلوں میں کانسہ کا تمغہ جیتا۔ توجہ مرکوز کرنے کے موضوع پر وزیراعظم نے ریڈیو پر من کی بات پروگرام میں عظیم کرکٹ کھلاڑی سچن تندولکر کی صلاح کو دوہرایا۔ جناب تندولکر نے کہا تھا کہ وہ صرف اس گیند پر دھیان رکھتے ہیں جسے وہ کھیل رہے ہیں اور وہ کبھی ماضی یا مستقبل کے بارے میں نہیں سوچتے۔ وزیراعظم نے یہ بھی کہا کہ یوگا توجہ بڑھانے میں مدد گار ثابت ہوسکتا ہے۔ ساتھیوں کے دبا ؤ کے موضوع پر وزیراعظم نے ‘‘پرتس پردھا ’’ (دوسروں کے ساتھ مسابقت) کی بجائے انوس پردھا (خود کے ساتھ مسابقت) کی اہمیت کے بارے میں بتایا ۔ انہوں نے بتایا کہ ہر ایک کو کوشش کرنی چاہئے کہ اس نے جو پہلے حاصل کیا ہے اس سے زیادہ بہتر کارکردگی حاصل کرے۔ اس بات کو اجاگر کرتے ہوئے سبھی والدین اپنے بچوں کے لئے قربانی دیتے ہیں ، وزیراعظم نے والدین پر زور دیا کہ وہ اپنے بچے کی کامیابیوں کو سماجی وقار کا معاملہ نہ بنائیں۔ انہوں نے کہا کہ ہر بچے کی الگ الگ صلاحیت ہوتی ہیں۔ وزیراعظم نے طالب علم کی زندگی میں ذہانت اور جذباتیت دونوں کی اہمیت کی وضاحت کی۔ وقت کے بندوبست (ٹائم منجمنٹ) کے بارے میں وزیراعظم نے کہا کہ طلبا کے لئے ایک ٹائم ٹیبل یا پورے سال کے لئے ایک شیڈول مناسب نہیں ہوسکتا۔ انہوں نے کہا کہ یہ بہت ضروری ہے کہ شیڈول میں لچک ہو اور طلبا اپنے وقت کا بہترین استعمال کرسکیں۔
اندورمیٹروریل  منصوبے کومنظوری

نئی دہلی ،4اکتوبر :مرکزی کابینہ نے وزیراعظم ، جناب نریندرمودی کے صدارت میں اندورمیٹروریل منصوبے کو منظوری دی ہے ۔ جس میں بنگالی اسکوائر ۔ وجے نگر۔ بھاورشالا۔ ایئرپورٹ ۔ پٹاسیا ۔ بنگالی اسکوائررنگ لائن شامل ہے ۔ اس راستے کی کل طوالت 31.55کلومیٹرہے جو اندور کے سبھی مخصوص مراکز اور شہری علاقوں سے رابطہ فراہم کریگی۔ تفصیل : 1-رنگ لائن کی لمبائی 31.55کلومیٹرہے ۔ 2-رنگ لائن بنگالی اسکوائر ۔وجے نگر ۔ بھاو رشالا ۔ ایئرپورٹ ۔ پٹاسیا۔ بنگالی اسکوائرتک ہوگی ۔ 3-رنگ لائن پراسٹیشنوں کے تعداد 30ہے ۔ 4-اس منصوبے سے اندورشہرمیں محفوظ ، بھروسہ مند اور قابل استطاعت نظام فراہم ہوگا ،جس میں شہرکے تمام خاص مراکز سے رابطہ فراہم ہوجائیگا۔ اس سے حادثات ، آلودگی ، سفر میں وقت کی بچت ، توانائی کی کھپت کمی ، سماج دشمن عناصرکی سرگرمیوں میں کمی واقع ہوگی اور شہری توسیع اور پائیدارترقی کے لئے زمین کے استعمال میں مدد ملے گی ۔ 5-اس منصوبے پرتقریبا7500.80کروڑروپے کی لاگت کاتخمینہ ہے اور یہ منصوبہ چارسال میں مکمل ہوجائیگا۔ فوائد : اس منصوبے سے اندورکی 30لاکھ آبادی براہ راست اوربالواسطہ طورپرمستفیض ہوگی ۔ اور اس میٹروریل گلیارے سے ریلوے اسٹیشن ، بی آرڈی اسٹیشن ، بسوں کے فیڈرنیٹ ورک ، انٹرمیڈیٹ پبلک ٹرانسپورٹ (آئی پی ٹی )اور غیرموٹرائزڈ نقل وحمل (این ایم ٹی ) کے لئے کثیرموڈل ارتباط فراہم ہوگا۔ اس منصوبے میں مسافرکرائے کے علاوہ کرائے اور اشتہارات ، ٹرانزٹ اورینٹڈ ڈیولپمنٹ (ٹی اوڈی ) اور ٹرانسفرڈیولپمنٹ رائٹ سے مالیہ حاصل ہوگا۔ میٹروریل گلیارے کے آس پاس کے رہائشی علاقوں کے باشندگان کو بہت فائدہ حاصل ہوگا کیونکہ یہ لوگ اپنے آس پاس کے اسٹیشنوں سے شہرکے مختلف علاقوں میں آسانی سے پہنچ سکیں گے ۔ رنگ لائن اسمارٹ سٹی پروجیکٹ کے تحت شہر کی کثیر آبادی والے علاقے اور نئے آباد ہونے والے علاقوں کو ریلوے اسٹیشن ، ایئرپورٹ اور اے بی ڈی سے جوڑے گی ۔ میٹروریل سے مقامی باشندے ، دفتروں میں کام کرنے والے مسافرملازمین ، طلبأ ، شہردیکھنے کی غرض سے آنے والے افراد اورسیاحو ں کو ماحولیات سے مطابقت رکھنے والا اور پائیدار سرکاری نقل وحمل کاذریعہ فراہم ہوگا۔ پیش رفت
جاپان کے وزیر دفاع کی وزیراعظم سے ملاقات

نئیدہلی۔20؍اگست۔جاپان کے وزیر دفاع جناب اِتسونوری اونودیرا نے آج وزیراعظم جناب نریندر مودی سے ملاقات کی۔ وزیراعظم مودی نے ، اپنا عہدہ سنبھالنے سے پہلے سے اب تک جاپان کے ساتھ اپنی طویل وابستگی کو یاد کیا اور حالیہ برسوں میں بھارت اور جاپان کے درمیان خصوصی حکمت عملی اور عالمی شراکت داری کو وسعت دینے اور اس میں گہرائی لانے کا خیرمقدم کیا۔ وزیراعظم مودی نے کہا کہ دفاعی تعاون بھارت اور جاپان کے درمیان رشتے کا ایک کلیدی ستون ہے۔ انہوں نے دونوں ملکوں کےد رمیان دفاع سے متعلق مذاکرات کے مختلف طریقوں اور بھارت اور جاپان کی مسلح افواج کے درمیان رشتوں کو مزید مستحکم کرنے کا خیرمقدم کیا۔ وزیراعظم نے دونوں ملکوں کےد رمیان دفاعی ٹیکنالوجی کے تعاون میں پیش رفت کو بھی سراہا۔ وزیراعظم مودی نے پچھلے سال جاپان کے وزیراعظم جناب شنزوابے کے بھارت کے کامیاب دورے کو یاد کرتے ہوئے کہا کہ ان کا اس سال کے آخر میں جاپان کا دورہ کرنے کا ارادہ ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اب ۔ع ن
کابینہ نے ادویات، ادویاتی مادے ، حیاتیاتی مصنوعات اور کاسمیٹکس ریگولیٹری فنکشن کے شعبے میں تعاون کے لئے بھارت اور انڈونیشیا کے درمیان مفاہمت نامے کو منظوری دی

نئی دہلی،18؍جولائی،وزیراعظم جناب نریندر مودی کی صدارت میں مرکزی کابینہ نے آج بھارت کی سینٹرل ڈرگ اسٹینڈرڈ کنٹرول آرگنائزیشن (سی ڈی ایس سی او) اور انڈونیشیا کی ادویات اور خوراک کے کنٹرول کی قومی ایجنسی (بی پی او ایم) کے درمیان ادویات ، ادویاتی مادے، حیاتیاتی مصنوعات اور کاسمیٹکس ریگولیٹری فنکشن کے شعبے میں پہلے قرار پائے گئے مفاہمت نامے کو منظوری دے دی ہے۔ اس مفاہمت نامے پر 29 مئی 2018 کو جکارتا میں دستخط کئے گئے تھے۔ امید ہے کہ اس مفاہمت نامے سے دونوں ملکوں کو ایک دوسرے کی انضباطی ضروریات کو سمجھنے میں مدد ملے گی اور یہ دونوں کے لئے مفید ثابت ہوگا۔ اس سے بھارت کی ادویاتی مصنوعات کی برآمدات میں بھی مدد ملے گی۔ یہ مفاہمت نامہ دونوں ملکوں کے درمیان برابری اور باہمی فائدے کی بنیاد پر ادویاتی مصنوعات سے متعلق معاملات میں معلومات کے تبادلے اور مفید تعاون کے لئے ایک فریم ورک قائم کرے گا۔ اس کے علاوہ یہ دونوں ملکوں کے ریگولیٹری اتھارٹیوں کے درمیان بہتر مفاہمت کو بھی فروغ دے گا۔
وزیراعظم نے پی ایم اور ایس پی جی کے افسران سے ملاقات کی

نئی دہلی، 2 جنوری 2018، وزیراعظم جناب نریندر مودی نے، آج لوک کلیان مارگ کے وزیراعظم کے دفتر کے افسروں اور ایس پی جی عملے سے ملاقات کی اور سال نو کی مبارکباد کا باہم تبادلہ کیا۔ اس ملاقات میں ایک ہزار سے زائد افراد موجود تھے۔ وزیراعظم نے ان کے ذریعہ کئے گئے اچھے کام کی ستائش کی اور مستقبل میں بھی اپنی کوششیں اسی طرح جاری رکھنےکے لئے ان کی حوصلہ افزائی کی۔ ۔۔۔۔۔۔۔۔۔۔۔ م ن ۔ ن ا۔